Bl-amnestija li qed tinħema il-MEPA u l-Gvern ser jidhru kif fil-fatt huma. Ma jistgħux jibqgħu jinħbew wara regolamenti u policies li qed jindunaw illi ma jistgħux iġebbduhom iktar. Il-MEPA u l-Gvern bl-amnestija tal-bini li qed titħejja ser jagħtu messaġġ wieħed: ħawwad, għax mhux il-bogħod li nirranġawlek. Dal-għodu attendejt konferenza tal-aħbarijiet indirizzata minn diversi għaqdiet ambjentali li wasslet dan il-messaġġ. Attendejt f'isem Alternattiva Demokratika biex nagħti appoġġ pubbliku lill-għaqdiet li qed isemmgħu leħinhom, mhux biss kontra l-ħniżrijiet li saru, imma ukoll kontra dawk li qed jitħejjew. ara ukoll fuq dan il-blog :
L-amnestija li qed tinħema mill-MEPA